जबकि नैना को उसका भाई छोड़ कर गया था। लता भी अपने भाई के साथ स्कूल आई थी। स्टूडेंट के परिजनों ने बताया कि रुकसाना और लता पहले स्कूल पहुंच गई थी। उन्होंने स्कूल के गेट पर ड्यूटी दे रही टीचर को गुड मॉर्निंग भी बोला और साइकिल भी स्कूल में खड़ी की। फिर दोनों गेट पर ड्यूटी दे रही मैडम को बोल कर गई कि वह पास ही दुकान से सामान लेने जा रही हैं। कुछ दूरी पर कट पर उन्हें नैना भी मिल गई। उसके बाद तीनों वापस स्कूल नहीं आई। जब दोपहर को स्टूडेंट्स वापस घर नहीं पहुंची तो उनके परिजनों ने स्कूल में पता किया। जिस पर उनकी क्लास टीचर ने बताया कि वह तो स्कूल ही नहीं आईं। तब उनके परिवार के लोगों ने उनकी तलाश शुरू की। स्टूडेंट के परिजनों ने बताया कि वह इलाके सीसीटीवी कैमरों से पता चला है कि वह राम नगर की तरफ गई है। लेकिन उसके आगे कुछ भी पता नहीं चल रहा है।